Badr Hari

Badr Hari (, s. 8. joulukuuta 1984 Amsterdam, Alankomaat) on hollantilais-marokkolainen raskaansarjan potkunyrkkeilijä. Hän on voittanut kerran K-1:n raskaansarjan mestaruuden.

Ura
Hari aloitti potkunyrkkeilyn harjoittelemisen 7-vuotiaana entisen maailmanmestarin Mousid Akamranen opissa. Teini-ikäisenä Hari harjoitteli Mohammed Ait Hassoun opissa Sitan Salissa. Sitan vaihteassa sijaintiaan Rotterdamiin, Hari liittyi Chakuriki saliin 16-vuotiaana vuonna 2000 Thom Harinckin oppeihin, jonka aikana hän nousi potkunyrkkeilyn parhaimmistoon. Hävittyään ottelunsa Stefan Lekolle It's Showtime -tapahtumassa Hari halusi kertoa kommenttinsa hollantilaisyleisölle, jotka vain solvasivat häntä puheen aikana. Hari katsoi yleisön olleen epäkiitollisia ja päätti sittemmin edustaa Marokkoa. Hän siirtyi Mike's Gym -salin seuraan vuonna 2005 ja voitti K-1:n raskaansarjan mestaruuden vuonna 2007.

Hari on kokeillut kerran vapaaottelemista, jossa hän hävisi latvialaiselle Igor Kirsisille 12. toukokuuta 2002 käydyssä ottelussa.

Vuonna 2011 Hari ilmoitti lopettavansa potkunyrkkeilyn ja kohtasi viimeisessä ottelussaan tammikuussa 2012 Gökhan Sakin. Ottelun jälkeen hän aikoo siirtyä Yhdysvaltoihin keskittyäkseen ammattinyrkkeilyyn.

Hari teki kuitenkin paluun potkunyrkkeilyyn pian toukokuussa 2012 K-1 World MAX 2012 -tapahtumassa, jossa hän voitti päätöksellä Anderson Silvan.

Tilastot

Saavutukset
 2009 It's Showtime raskaansarjan maailmanmestari
 2007 K-1 raskaansarjan mestari
 2002 WPKL Hollannin Muay Thai mestari

Lähteet
 Virallinen kotisivu  
 Badr Hari MMAUniverse.comissa

Viitteet

Marokkolaiset potkunyrkkeilijät
Alankomaalaiset potkunyrkkeilijät
Vuonna 1984 syntyneet
Elävät henkilöt